CELEX: 62015TN0552
Language: da
Date: 2015-09-25 00:00:00
Title: Sag T-552/15: Sag anlagt den 25. september 2015 — Bank Refah Kargaran mod Rådet

30.11.2015   
            
            
               DA
            
            
               Den Europæiske Unions Tidende
            
            
               C 398/59
            
         Sag anlagt den 25. september 2015 — Bank Refah Kargaran mod Rådet
   (Sag T-552/15)
   (2015/C 398/74)
   Processprog: fransk
   
      Parter
   
   
      Sagsøger: Bank Refah Kargaran (Teheran, Iran) (ved advokat J.-M. Thouvenin)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådet for Den Europæiske Union har pådraget sig ansvar uden for kontrakt for Den Europæiske Union ved at have vedtaget og opretholdt en restriktiv foranstaltning over for BRK, som er annulleret ved Rettens dom af 6. september 2013 (sag T-25/11)
            
         
               —
            
            
               Den Europæiske Union er derfor erstatningspligtig for det tab, som sagsøgeren har lidt
            
         
               —
            
            
               Den økonomiske skade fastsættes til et beløb på 6 8 6 51  318 EUR, som tillægges en lovbestemt rente og ethvert andet beløb, der findes begrundet
            
         
               —
            
            
               Den ikke-økonomiske skade fastsættes til et beløb på 5 2 5 47  415 EUR, som tillægges en lovbestemt rente og ethvert andet beløb, der findes begrundet
            
         
               —
            
            
               Subsidiært anses hele eller dele af det beløb, der kræves i erstatning for ikke-økonomisk skade, for omfattet af den økonomiske skade og bogføres i denne egenskab
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender, hvoraf to vedrører Den Europæiske Unions ansvar uden for kontrakt og tre de tab, der er forvoldt som følge af den retsstridige adfærd, som Rådet for Den Europæiske Union har udvist.
   
               —
            
            
               Hvad angår Den Europæiske Unions ansvar uden for kontrakt
               
                           1.
                        
                        
                           Første anbringende vedrører den retsstridige adfærd, der er foreholdt Rådet (vedtagelse og opretholdelse af en indefrysning af sagsøgerens midler), og som er fastslået ved dom af 6. september 2013, Bank Refah Kargaran mod Rådet, T-24/11, Rec, EU:T:2013:403.
                        
                     
                           2.
                        
                        
                           Andet anbringende vedrører det forhold, at Rådets retsstridige adfærd udgør en tilstrækkelig kvalificeret tilsidesættelse af bestemmelser, som har til formål at tillægge borgerne rettigheder.
                        
                     
         
               —
            
            
               Hvad angår de tab, der er forvoldt som følge af Rådet for Den Europæiske Unions retsstridige adfærd
               
                           3.
                        
                        
                           Tredje anbringende vedrører sagsøgerens ophør med sine aktiviteter med institutioner beliggende i Den Europæiske Union som følge indefrysning af midler.
                        
                     
                           4.
                        
                        
                           Fjerde anbringende vedrører følgeskaden af blokering af kreditlinjer.
                        
                     
                           5.
                        
                        
                           Femte anbringende vedrører det ikke-økonomiske tab.